Die kenmerke van die ware kerk - www.bybelkennis.co.za
“There have been some who were so preoccupied with spreading Christianity that they never gave a thought to Christ.” ~ C.S. Lewis
In Efesiërs 1:15 – 23 kry ons ŉ opsomming van die kenmerke van ŉ ware kerk. Paulus het gehoor van hulle geloof in die Here Jesus en van julle liefde vir al die gelowiges. Dit is die twee kenmerke van die ware kerk. Geloof in Christus beteken nie noodwendig liefde vir medegelowiges nie. Monnike was lojaal aan Christus, maar het hulle onttrek aan mense. ‘n Ware Christen doen beide; hy besef hy kan sy liefde vir Christus op geen ander manier bewys as deur sy liefde vir sy medemens nie.
Maak nie saak hoe suiwer ‘n kerk se teologie is nie, hoe edel sy aanbidding is nie, dit is nie ‘n ware kerk as daar nie ook liefde vir die medemens is nie. Baie kerke maak openbare verklarings slegs as dit sensuur of kritiek is. Ons haat die liberales en die radikales; ons haat die fundamentaliste; ons haat die Katolieke, ens. Dit is goed as ons gereeld onthou: liefde vir Christus en liefde vir ons medemens is onlosmaaklik verbind in die kerk.
Daarom gebruik Paulus in hierdie gedeelte die beeld van die kerk as liggaam van Christus met Christus as hoof van die kerk.
Laaste 7 Dae: 3,199
Laaste 30 Dae: 10,949
Laaste 365 Dae: 267,832